1.pielikums

**Kopsavilkums par 2022.-2027.gadā nepieciešamajiem pasākumiem jūras vides mērķu sasniegšanai un LJVS panākšanai un saglabāšanai.**

|  |  |  |  |  |
| --- | --- | --- | --- | --- |
| **Jūras vides mērķis:** | **JVM1 Antropogēnās aktivitātes nav negatīvi ietekmējušas jūras biotopus un sugas** | | | |
| **1.Rīcības virziens mērķa sasniegšanai:** | **RV1 Nodrošināt efektīvu jūras bioloģiskās daudzveidības aizsardzību un aizsardzības mērķu sasniegšanu un uzlabot informācijas bāzi par bioloģiskās daudzveidības stāvokli, vērtību un aizsardzības pasākumu efektivitāti** | | | |
| **Pasākumi izvirzītā mērķa sasniegšanai** | **Izpildes termiņš** | **Atbildīgā iestāde un iesaistītās iestādes** | **Darbības rezultāts (DR)** | **Indikatīvs finansējuma avots** |
| **Rezultatīvais rādītājs (RR)** |
| (1b) **JVM1 EP1** Īstenot pasākumus, kas paredzēti “Prioritāro rīcību programmā Natura 2000 tīklam Latvijā (2021–2027)” saistībā ar jūras bioloģ iskās daudzveidības aizsardzību, tajā skaitā:   * noteikt jaunas AJT bentisko biotopu aizsardzībai EEZ ūdeņos un izstrādāt AJT apsaimniekošanas plānu; * nodrošināt jūras biotopu monitoringu un regulāru jūras bioloģiskās daudzveidības monitoringu, tajā skaitā jūras Natura 2000 teritorijās; * veikt jūras Natura 2000 tīkla efektivitātes izvērtējumu; * veikt izpēti par jūras putniem nozīmīgām barošanās, vairošanās un migrācijas vietām un biotopiem. | 2022- 2027 | **DAP**, VARAM, LHEI, BIOR, LOB u.c. | DR: Īstenoti monitoringa, izpētes un aizsardzības pasākumi jūras bioloģiskās daudzveidības saglabāšanai (t.sk. noteiktas jaunas AJT un izstrādāts AJT DAP). | LIFE, valsts budžets |
| RR: Uzlabojusies jūras bioloģiskās daudzveidības aizsardzība un stāvoklis. |
| (1b) **JVM1 EP2** Īstenot pasākumus, kas paredzēti “Prioritāro rīcību programmā Natura 2000 tīklam Latvijā (2021–2027)” saistībā ar jūras bioloģisko daudzveidību ietekmējošām slodzēm, tajā skaitā:   * īstenot pētījumu par invazīvo svešo sugu ietekmi uz ekosistēmām, dzīvotnēm, dabīgajām sugām, un par labākajām ierobežošanas metodēm attiecībā uz ISS, kas nav iekļautas ES nozīmes ISS sarakstā; * īstenot invazīvo svešo sugu monitoringu un izstrādāt un īstenot rīcības plānu jūras invazīvo svešo sugu ierobežošanai; * īstenot roņu un putnu piezvejas monitoringu un izstrādāt pasākumus, lai samazinātu putnu un roņu piezveju piekrastes zvejniecībā; * veikt klimata pārmaiņu ietekmes uz sugām un dzīvotnēm novērtēšanu un adaptācijas pasākumu izstrādi; * veikt vēja parku ietekmes uz migrējošiem putniem novērtēšanu; * īstenot rīcības avārijas piesārņojuma gadījumiem jūrā; * īstenot pasākumus saistībā ar piekrastes biotopu atjaunošanu un aizsardzību, antropogēnās slodzes mazināšanu no lieliem publiskiem pasākumiem un tūrisma infrastruktūras attīstības piekrastē. | 2022 - 2027 | **DAP**, VARAM, pētniecības institūcijas (BIOR, LHEI) u.c. | DR: Īstenots monitorings un pētījumi jūras bioloģisko daudzveidību ietekmējošo slodžu novērtēšanai, un izstrādāti un īstenoti pasākumi šo slodžu mazināšanai. | LIFE, valsts budžets |
| RR: Uzlabota informācijas bāze par slodzēm un pasākumiem jūras bioloģiskās daudzveidības aizsardzībai. Uzlabojusies jūras bioloģiskās daudzveidības aizsardzība. |
| (1b) **JVM1 EP3** Īstenot pilotprojektu trīs piekrastes ĪADT atpūtnieku piekļuves ierobežošanai piekrastē ligzdojošiem putniem nozīmīgās vietās un periodā (no 1.aprīļa līdz 1.augustam dabas liegumā “Ovīši” (Irbes grīvā) un Slīteres nacionālajā parkā (Ķikana grīvā) un no 1.maija līdz 1.augustam Dabas parkā “Piejūra” (Gaujas grīvā)). | 2022.gads un turpmāk katru gadu | **DAP**, NVO | DR: Īstenots pilotprojekts apdraudēto piekrastē ligzdojošu ūdensputnu ligzdošanas vietu aizsardzībai (3 vietās). | Valsts budžets, LIFE REEF projekts |
| RR: Uzlabojusies apdraudēto piekrastē ligzdojošo putnu aizsardzība un stāvoklis. |
| (1b) **JVM1 EP4** Valsts monitoringa programmas ietvaros turpināt īstenot regulāru ziemojošo un piekrastē ligzdojošo putnu stāvokļa monitoringu. | 2022 - 2027 | DAP, LOB | DR: Īstenots jūras putnu stāvokļa monitorings. | Valsts budžets |
| RR: Nodrošināta informācija par jūras putnu stāvokli politikas izstrādei. |
| (1b) **JVM1 EP5** Īstenot pasākumus, kas ietverti “Pogainā roņa (*Phoca hispida*), pelēkā roņa (*Halichoerus**grypus*) un plankumainā roņa (*Pusa vitulina*) apsaimniekošanas (aizsardzības) plānā” (SAP) 2021.-2031.gadam, tajā skaitā:   * īstenot efektīvus pasākumus roņu piezvejas piekrastes zvejā samazināšanai, ietverot tehnisko risinājumu izstrādi un roņu drošu zvejasrīku un roņu atbaidīšanas metožu ieviešanu un zvejnieku informēšanas un izglītošanas pasākumus; * īstenot roņu mazuļu aizsardzības un apsaimniekošanas pasākumu kompleksu; * veikt izpēti un datu apkopošanu roņu populāciju stāvokļa un tā ietekmējošo slodžu novērtēšanai, īstenojot zvejas rīkos bojā gājušo roņu uzskaiti, pogaino roņu uzskaiti Rīgas jūras līcī un pelēkā roņa barošanās stāvokļa monitoringu Latvijas ūdeņos. | 2022 - 2027 | DAP, BIOR, VARAM, ZM, VVD, pašvaldības, zvejnieki u.c. | DR: Īstenoti pasākumi Baltijas jūras roņu populāciju stāvokļa uzlabošanai un aizsardzībai. | Valsts budžets, EJZAF, ES un nacionālie projekti (LIFE u.c.) |
| RR: Uzlabojusies Baltijas jūras roņu populāciju aizsardzība un stāvoklis. |
| (2a) **JVM1 PP1** Izstrādāt un īstenot nacionālo jūras biotopu atjaunošanas plānu, ietverot jūras biotopu atjaunošanas mērķus un pasākumus, un priekšlikumus stingras aizsardzības teritorijām AJT ietvaros, kas vienlaikus kalpos kā zinātniskās references teritorijas. | 2025.- 2027.gads | VARAM, DAP, pētniecības institūcijas (LHEI, BIOR), NVO | DR: Izstrādāts un īstenots jūras biotopu atjaunošanas plāns. | ES (LIFE, EJZAF) un valsts budžets (projekti) |
| RR: Uzlabojies jūras biotopu stāvoklis. |
| (2a) **JVM1 PP2** Izstrādāt AJT apsaimniekošanas plānam katrai AJT kvantitatīvus bentisko biotopu aizsardzības mērķus un to sasniegšanai nepieciešamos apsaimniekošanas pasākumus antropogēno slodžu novēršanai un efektīvai vietējo sugu aizsardzībai. | 2024.- 2025.gads | VARAM, DAP, pētniecības institūcijas (LHEI, BIOR) | DR: AJT noteikti kvantitatīvi bentisko biotopu aizsardzības mērķi un efektīvi aizsardzības pasākumi. | ES un valsts budžets (projekti, LIFE REEF u.c.) |
| RR: Uzlabojusies jūras bentisko biotopu aizsardzība un stāvoklis. |
| (2a) **JVM1 PP3** Izstrādāt nacionālo metodoloģiju AJT tīkla efektivitātes novērtēšanai. | 2023.-2024.gads | **VARAM**, DAP, LHEI | DR: Izstrādāta nacionālā metodoloģija. | ES un valsts budžets (LVAF u.c. projekti) |
| RR: Nodrošināta metodoloģija AJT tīkla efektivitātes novērtēšanai. |
| (2a) **JVM1 PP4** Ligzdojošo putnu aizsardzībai noteikt rekreācijas aktivitāšu ierobežojumus ligzdošanai nozīmīgās vietās un periodā (maija sākums – jūlija beigas), īstenot ierobežojumu ievērošanas kontroli un monitoringu pasākuma efektivitātes novērtēšanai | 2024.-2027.gads | **DAP**, VARAM, NVO, piekrastes pašvaldības | DR: Īstenots pasākums apdraudēto piekrastē ligzdojošu ūdensputnu ligzdošanas vietu aizsardzībai. | ES un valsts budžets (projekti) |
| RR: Uzlabojies apdraudēto piekrastē ligzdojošu ūdensputnu stāvoklis. |
| (2a) **JVM1 PP5** Izstrādāt un īstenot sugu aizsardzības plānu (SAP) piekrastē ligzdojošām putnu sugām, kurām stāvoklis neatbilst LJVS. | 2025.gads SAP izstrādei, 2025.-2027.gads SAP īstenošanai | **DAP**, VARAM, pētniecības institūcijas, NVO, piekrastes pašvaldības | DR: Izstrādāts un īstenots SAP. | ES un valsts budžets (projekti: LIFE u.c.) |
| RR: Nodrošināta piekrastē ligzdojošo putnu sugu aizsardzība un stāvokļa uzlabošana. |
| (2a) **JVM1 PP6** Sagatavot nepieciešamo informāciju un priekšlikumus izmaiņām atjaunotajā telpiskajā plānojumā Latvijas jūras ūdeņiem un piekrastes publiskās infrastruktūras tematiskajā plānojumā saistībā ar bentisko biotopu un jūras putnu aizsardzības teritorijām, mērķiem un pasākumiem. | 2026.-2027.gads | **VARAM**, DAP, pētniecības institūcijas | DR: Sagatavoti priekšlikumi atjaunotajam jūras telpiskajam un piekraste tematiskajam plānojumam. | ES un valsts budžets (EJZAF u.c. projekti) |
| RR: Nodrošināta jūras vides aizsardzības integrācija jūras un piekraste pārvaldības politikās. |
| (papildinošs pasākums) **JVM1 PP7** Īstenot izpētes monitoringu informācijas nodrošināšanai papildus indikatoriem jūras putnu stāvokļa un slodžu novērtēšanai atbilstoši JSD prasībām un HELCOM indikatoriem. | 2025.-2027.gads | **DAP,** VARAM, pētniecības institūcijas | DR: Īstenots izpētes monitorings. | ES un valsts budžets (LIFE u.c. projekti ) |
| RR: Uzlabota informācijas bāze jūras putnu stāvokļa un to ietekmējošo slodžu novērtēšanai. |
| (papildinošs pasākums) **JVM1 PP8** Īstenot aktivitātes starptautiskai informācijas apmaiņai un koordinācijai saistībā ar jūras putnu stāvokļa un ietekmējošo slodžu novērtēšanu un aizsardzības pasākumu izstrādi. | 2022.-2027 | **DAP**, VARAM, pētniecības institūcijas | DR: Veiktas aktivitātes reģionālai informācijas apmaiņai jūras putnu aizsardzībai. | Valsts budžets, LVAF |
| RR: Uzlabota reģionālā sadarbība un jūras putnu aizsardzība. |
| (papildinošs pasākums) **JVM1 PP9** Veikt īstenoto roņu aizsardzības pasākumu efektivitātes novērtējumu, ņemot vērā roņu populāciju dinamikas tendences, kā arī klimata pārmaiņu ietekmi uz jūras vidi. | 2027.gads | **DAP,** BIOR | DR: Veikts efektivitātes novērtējums. | ES un valsts budžets (projekti) |
| RR: Nodrošināta informācija par roņu aizsardzības pasākumu efektivitāti politikas izstrādei. |
| (papildinošs pasākums) **JVM1 PP10** Uzlabot informācijas bāzi par jūras ekosistēmas pakalpojumu nodrošinājumu, telpisko novērtējumu un sociālekonomisko vērtību un informācijas publisko pieejamību politikas lēmumu pieņemšanas atbalstam. | 2023.-2027.gads | VARAM, pētniecības institūcijas | DR: Veikti pētījumi un papildinātas publiskās informācijas sistēmas ar datiem par jūras ekosistēmas pakalpojumiem. | ES (EJZAF) un valsts budžets |
| RR: Uzlabota informācijas bāze un informācijas pieejamība jūras vides aizsardzības un pārvaldības politiku izstrādei. |
| **2.Rīcības virziens mērķa sasniegšanai:** | **RV2 Novērst jaunu svešo sugu ieviešanos no cilvēka darbības un, cik iespējams, mazināt esošo jūras invazīvo svešo sugu ietekmi** | | | |
| **Pasākumi izvirzītā mērķa sasniegšanai** | **Izpildes termiņš** | **Atbildīgā iestāde un iesaistītās iestādes** | **Darbības rezultāts (DR)** | **Indikatīvs finansējuma avots** |
| **Rezultatīvais rādītājs (RR)** |
| (1b) **JVM1 EP6** Īstenot pasākumus, kas paredzēti “Vides politikas pamatnostādnēs 2021.-2027.gadam” saistībā ar kuģu balasta ūdens un nosēdumu apdraudējuma jūras ekosistēmai novēršanu:   * īstenot kuģu balasta ūdens un nosēdumu pārvaldības monitoringu (arī vides kontroles ietvaros), t.sk. svešo sugu monitoringu ostās un jūras ūdeņos; * nodrošināt atbilstošas balasta ūdens nosēdumu pieņemšanas iekārtas ostās (kur nepieciešams/ kur notiek kuģu remonts, tilpņu labošana, tīrīšana). | 2022.-2027.gads monitoringam  2027.gads ostu pieņemšanas iekārtām | VARAM, VVD, LHEI;  SM, ostas | DR: Īstenots kuģu balasta ūdeņu pārvaldības un svešo sugu monitorings, nodrošinātas atbilstošas balasta ūdens nosēdumu pieņemšanas iekārtas ostās. | Valsts budžets, ostu finansējums, ES fondi |
| RR: Novērtēts un novērsts apdraudējums jūras ekosistēmai no svešo sugu ienākšanas ar kuģu balasta ūdeņiem. |
| (2a) **JVM1 PP11** Izstrādāt kuģu un atpūtas laivu korpusu bioloģiskā apauguma apsaimniekošanas normatīvo regulējumu un īstenot pasākumus kuģu un atpūtas laivu korpusu bioapauguma pārvaldībai ar mērķi novērst jaunu svešo sugu ienākšanu jūras ūdeņos (atbilstoši IMO vadlīnijām un HELCOM “Regional Baltic Biofouling Management Roadmap”).  [Šis pasākums ir īstenojams kopā ar pasākumu JVM5 PP21.] | 2023.-2025.gads | VARAM, VVD, SM, ostas, kuģu un atpūtas laivu īpašnieki/operatori | DR: Izstrādāts regulējums un īstenoti pasākumi kuģu un atpūtas laivu korpusu bioloģiskā apauguma apsaimniekošanai. | Valsts budžets, privātais finansējums |
| RR: Samazināta jaunu svešo sugu ienākšana ar kuģu un atpūtas laivu korpusu bioapaugumu. |
| (2a) **JVM1 PP12** Turpināt īstenot apaļā jūras grunduļa (*Neogobius melanostomus*) populācijas ierobežošanas pasākumus, tajā skaitā īstenot rīcības plānu šīs invazīvās svešās sugas apkarošanai. | 2025.-2027.gads | DAP, BIOR, zvejnieki, VARAM, LHEI | DR: Īstenoti pasākumi apaļā jūras grunduļa populācijas ierobežošanai. | Valsts budžets, LIFE |
| RR: Samazinājusies apaļā jūras grunduļa populācija un tā ietekme uz jūras ekosistēmu. |
| (2a) **JVM1 PP13** Īstenot rīcības informācijas apmaiņai jūras reģionā saistībā ar kopīgas invazīvo svešo sugu (ISS) “agrās brīdināšanas sistēmas” un saraksta izstrādi Baltijas jūras reģionam. | 2022.gads, regulāri | VARAM, LHEI, DAP | DR: Regulāri papildināta jūras ISS “agrās brīdināšanas sistēma”, Latvijai nozīmīgas ISS iekļautas jūras reģiona sarakstā. | Valsts budžets, EJZAF |
| RR: Uzlabota reģionālā sadarbība ISS pārvaldībai. |
| (papildinošs pasākums) **JVM1 PP14** Turpināt izpēti par jūras svešo sugu izplatības tendencēm un ietekmēm uz jūras ekosistēmu. | 2022.-2027.gads | VARAM, pētniecības institūcijas (LHEI, BIOR) | DR: Īstenoti pētījumi par jūras svešo sugu izplatību un ietekmēm. | ES (EJZAF) un valsts budžets (projekti) |
| RR: Uzlabota informācijas bāze par jūras svešo sugu izplatību un ietekmēm politikas izstrādei. |
| **Jūras vides mērķis:** | **JVM3 Eitrofikācija nerada negatīvu ietekmi uz jūras ekosistēmu** | | | |
| **3.Rīcības virziens mērķa sasniegšanai:** | **RV3 Samazināt biogēnu piesārņojuma ieneses slodzi uz jūras vidi un uzlabot informāciju par nozīmīgiem piesārņojuma avotiem** | | | |
| **Pasākumi izvirzītā mērķa sasniegšanai** | **Izpildes termiņš** | **Atbildīgā iestāde un iesaistītās iestādes** | **Darbības rezultāts (DR)** | **Indikatīvs finansējuma avots** |
| **Rezultatīvais rādītājs (RR)** |
| (1b) **JVM3 EP7** Īstenot papildu pasākumus biogēnu piesārņojuma ieneses samazināšanai, kas noteikti UBAP (2022-2027), nodrošinot biogēnu slodzes mērķu sasniegšanu virszemes ūdensobjektos, tajā skaitā, papildu pasākumus lauksaimniecības, mežsaimniecības, centralizēto notekūdeņu un decentralizēto kanalizācijas sistēmu radītā piesārņojuma samazināšanai ietekmētajos “riska” ūdensobjektos un pārrobežu piesārņojuma samazināšanai. | Visā plānu periodā  2022.-2027 | ZM, nozaru uzņēmumi, iedzīvotāji, LVĢMC, VARAM u.c. | DR: Īstenoti UBAP (2022-2027) papildu pasākumi. | Valsts budžets, ES un nacionālie projekti/fondi (t.sk. LIFE, LVAF u.c.), privātais finansējums |
| RR: Samazinājusies biogēnu piesārņojuma ienese iekšzemes un jūras ūdeņos. |
| (1b) **JVM3 EP8** Īstenot pasākumus atbilstoši ES direktīvas par gaisu piesārņojošo vielu emisijām (2016/2284) prasībām, ņemot vērā nepieciešamību biogēnu atmosfēras depozīcijas samazināšanai uz jūru. | Visā plāna periodā  2022.-2027 | VARAM, FM, EM, ZM, SM, VVD, LVĢMC, pašvaldības u.c. | DR: Īstenoti pasākumi gaisu piesārņojošo vielu emisiju samazināšanai. | Valsts un pašvaldību budžets, LVAF, privātais finansējums, ES fondi |
| RR: Nodrošināta Latvijai noteikto kopējo gaisu piesārņojošo vielu emisiju samazināšanas mērķu izpilde laika periodā no 2020.-2030. gadam. |
| (Papildinošs pasākums) **JVM3 PP15** Veikt nacionālo aprēķinu biogēnu slodzes samazinājumam uz piekrastes ūdeņiem, kas tiktu panākts ar atjaunoto UBAP (2022-2027) pasākumiem, sasniedzot biogēnu slodzes mērķus virszemes ūdensobjektos. | 2024.gads | **LVĢMC**, LHEI, VARAM, | DR: Veikts pētījums par biogēnu slodzi uz jūru, novērtējot UBAP pasākumu efektu. | ES fondi, valsts budžets |
| RR: Uzlabota informācijas bāze politikas izstrādei. |
| (Papildinošs pasākums) **JVM3 PP16** Veikt novērtējumu piesārņojuma slodzei uz upēm un jūru ar biogēniem, bīstamām vielām un mikroplastmasu no lietusūdeņu kanalizācijas ūdeņiem un pārplūdēm un izstrādāt priekšlikumus atbilstošiem pasākumiem šī piesārņojuma samazināšanai no notekūdeņu un lietusūdeņu apsaimniekošanas sistēmām.  [Šis ir kopīgs pasākums 3., 4. un 5. rīcības virzieniem (attiecībā uz biogēnu piesārņojumu, bīstamo vielu piesārņojumu un atkritumu ienesi jūras vidē).] | 2025.gads | **LVĢMC**, VARAM, pētniecības institūcijas, pašvaldības, ūdenssaimniecības uzņēmumi | DR: Veikti novērtējumi par biogēnu, bīstamo vielu un mikro-plastikas slodzi no lietusūdeņiem un pārplūdēm, izstrādāti priekšlikumi šīs slodzes samazināšanai. | ES fondi, pašvaldību budžets |
| RR: Uzlabota informācijas bāze politikas izstrādei. |
| (2a) **JVM3 PP17** Sniegt nacionālā līmenī pieejamo informāciju HELCOM slodžu ietekmes novērtējumiem, lai novērtētu biogēnu slodzi un ietekmi no kravas kuģu notekūdeņiem, kravu atliekām un kuģu tehniskajiem ūdeņiem (*“grey water”*). | 2024.-2025.gads | **LVĢMC**, VARAM, SM, LJA, VVD | DR: Sniegta nacionālā informācija HELCOM novērtējumiem. | Valsts budžets |
| RR: Uzlabota informācijas bāze politikas izstrādei un koordinācijai jūras reģionā. |
| (2a) **JVM3 PP18** Veikt izvērtējumu nepieciešamībai pēc uzlabojumiem Latvijas ostās, lai panāktu atbilstu labākajām pieejamām tehnoloģijām un praksei attiecībā uz minetālmēslu pārkraušanu un uzglabāšanu ostās, lai novērstu biogēnu piesārņojumu. | 2024.-2025.gads | VARAM, ostas, SM, LJA, VVD | DR: Veikts izvērtējums un noteikti nepieciešamie pasākumi, lai novērstu biogēnu piesārņojumu. | Ostu finansējums, valsts budžets, ES fondi |
| RR: Uzlabota informācijas bāze politikas izstrādei. |
| **Jūras vides mērķis:** | **JVM5: Piesārņojošo vielu koncentrāciju līmenis nerada nevēlamu ietekmi uz jūras ekosistēmu** | | | |
| **4.Rīcības virziens mērķa sasniegšanai:** | **RV4 Samazināt bīstamo vielu piesārņojuma ieneses slodzi uz jūras vidi un uzlabot informāciju par nozīmīgiem piesārņojuma avotiem** | | | |
| **Pasākumi izvirzītā mērķa sasniegšanai** | **Izpildes termiņš** | **Atbildīgā iestāde un iesaistītās iestādes** | **Darbības rezultāts (DR)** | **Indikatīvs finansējuma avots** |
| **Rezultatīvais rādītājs (RR)** |
| (1b) **JVM5 EP9** Īstenot UBAP (2022-2027) noteiktos papildu pasākumus, kas samazinās bīstamo vielu piesārņojumu no notekūdeņiem, piesārņotām vietām un šobrīd neskaidriem piesārņojuma avotiem, kā arī uzlabos informāciju par šādu piesārņojumu un tā avotiem. | Visā plānu periodā  2022-2027 | LVĢMC, NAI operatori,  VVD.  VARAM, pašvaldības, ostu pārvaldes, uzņēmumi. | DR: Veikts ŪO un NAI izplūžu monitorings. Veikta piesārņoto vietu sanācija. | Valsts budžets, operatoru finansējums, LVAF. Valsts un pašvaldības budžets, ES fondi, Norvēģijas grants |
| RR: Precizēta informācija par bīstamajām vielām un slodzes avotiem. Samazināta punktveida piesārņojuma slodze uz virszemes un pazemes ūdeņiem. |
| (1b) **JVM5 EP10** Īstenot “Atkritumu apsaimniekošanas valsts plānā 2021.-2028.gadam” ietvertos pasākumus atkritumu apsaimniekošanas uzlabošanai, kas samazinās bīstamo vielu piesārņojumu no šādu atkritumu plūsmām un apglabāšanas. | Visā plāna periodā  2022-2027 | VARAM, VVD, pašvaldības, nozaru asociācijas, komersanti, RAS, EM, ZM, NVO u.c. | DR: Īstenoti pasākumi (dažādi pasākumi atkritumu apsaimniekošanas jomā, izpētes, izglītošanas un informēšanas pasākumi). | Valsts un pašvaldību budžets, LVAF, LIFE, ES fondi, komersantu līdzekļi |
| RR: Samazinājies radīto atkritumu daudzums, palielinājies dalīti savākto, pārstrādāto un poligonos noglabāto atkritumu daudzums. Samazinājusies atkritumu plūsmu radītā piesārņojuma slodze uz vidi. |
| (1b) **JVM5 EP11** Īstenot “Latvijas nacionālajā īstenošanas plānā par noturīgiem organiskajiem piesārņotājiem” ietvertos pasākumus, kas samazinās PBDE un PFOS piesārņojuma nonākšanu vidē un uzlabos informāciju par šo vielu piesārņojuma avotiem. | Visā plāna periodā  2022-2027 | VARAM | DR: Īstenoti pasākumi (pasākumi EEIA dalītas savākšanas nodrošināšanai, pētījumi, izglītošanas un informēšanas pasākumi). | Valsts budžets, ES un nacionālie projekti |
| RR: Nodrošināta EEIA atkritumu dalīta savākšana, uzlabota informācija par vielu avotiem un vielu saturu izstrādājumos, uzlabota iedzīvotāju un uzņēmumu izpratne par vielām un to ietekmi. |
| (1b) **JVM5 EP12** Plānojot jaunas atkritumu sadedzināšanas iekārtas (atkritumu reģenerācijai ar enerģijas atguvi), nodrošināt tajās atbilstību vides normatīvu prasībām par piesārņojuma emisijām gaisām, tajā skaitā, ka tiek izmantoti labākie pieejamie tehniskie paņēmieni, lai novērstu dzīvsudraba emisijas gaisā. | Visā plāna periodā  2022-2027 | Iekārtu operatori, VARAM, EM, pašvaldības | DR: Īstenoti investīciju projekti. | Iekārtu operatoru finansējums |
| RR: Samazināts poligonos nonākošais atkritumu apjoms. |
| (2a) **JVM5 PP19** Īstenot iedzīvotāju informēšanas un izglītošanas pasākumus attiecībā uz nozīmīgām jūras vidi piesārņojošām vielām (piemēram, PBDE, PFOS, farmaceitiskās vielas) par bīstamām vielām produktos un izstrādājumos, to ietekmi uz vidi un cilvēku veselību, videi draudzīgu alternatīvu izmantošanu un pareizu rīcību ar šādas vielas saturošiem atkritumiem, lai novērstu piesārņojošo vielu nonākšanu kanalizācijas ūdeņos un vidē. | 2023.-2027.gads | VARAM, LVĢMC, NVO | DR: Īstenoti informēšanas un izglītošanas pasākumi. | ES un nacionālie projekti |
| RR: Samazinājusies bīstamās vielas saturošu izstrādājumu izmantošana un piesārņojums vidē. |
| (papildinošs pasākums) **JVM5 PP20** Veikt izpēti un, ja nepieciešams, izstrādāt LJVS robežvērtības bīstamām vielām jūras sedimentos, lai novērtētu to klātbūtni, izplatības un izmaiņu tendenci un īstenoto slodžu samazināšanas pasākumu efektivitāti. | 2023.-2026.gads | VARAM, LHEI | DR: Īstenoti pētījumi, izstrādāti priekšlikumi robežvērtībām. | ES un nacionālie projekti (EJZAF) |
| RR: Uzlabota informācijas bāze politikas izstrādei. |
| (2a) **JVM5 PP21** Veikt izvērtējumu esošajam regulējumam ostu padziļināšanai, izņemtās grunts izvietošanai un darbībām ar piesārņotu grunti, lai novērstu tādu bīstamo piesārņojošo vielu nonākšanu jūras vidē, kas rada risku neatbilstībai LJVS. | 2024.-2026.gads | VARAM, VVD, ostas | DR: Veikts izvērtējums un izstrādāti normatīvā regulējuma priekšlikumi. | Valsts budžets, LVAF, ostu finansējums |
| RR: Uzlabota informācija par piesārņojuma slodzi un nepieciešamiem pasākumiem piesārņojuma samazināšanai. |
| (2a) **JVM5 PP22** Izstrādāt un ieviest nacionālo regulējumu kuģu remontam un korpusu apkopei, lai novērstu TBT piesārņojuma nonākšanu vietējā ūdens vidē no šādām darbībām.  [Šis pasākums ir īstenojams kopā ar pasākumu JVM1 PP11.] | 2023.-2025.gads | VARAM, VVD, SM, ostas, kuģu un atpūtas laivu īpašnieki/operatori | DR: Izstrādāts regulējums un īstenoti pasākumi kuģu remontam un korpusu apkopei, lai novērstu TBT piesārņojumu. | Valsts budžets, LVAF, privātais finansējums |
| RR: Samazinājusies TBT piesārņojuma nonākšana jūras vidē. |
| (2a) **JVM5 PP23** Veicināt TBT nesaturošu pret-apauguma krāsu izmantošanu uz atpūtas kuģiem/laivām. | 2023.-2027.gads | VARAM, ostas, NVO, atpūtas laivu īpašnieki/operatori | DR: Īstenoti informācijas un izglītošanas pasākumi saistībā ar atpūtas kuģu/laivu izmantotajām pret-apauguma krāsām. | ES un nacionālie projekti, privātais finansējums |
| RR: Samazinājusies TBT piesārņojuma nonākšana jūras vidē. |
| (2a) **JVM5 PP24** Uzlabot informāciju un tās pieejamību par piesārņojumu ar bīstamajām vielām no piesārņotām vietām un atkritumu izgāztuvēm, pilnveidojot esošās informācijas sistēmas un nodrošinot piesārņojuma objektos nepieciešamo izpētes un regulāro monitoringu attiecībā uz nozīmīgām bīstamajām vielām, kas rada risku neatbilstībai vides kvalitātes mērķiem iekšzemes un jūras ūdeņos. | 2023.-2027.gads | VARAM, VVD, atkritumu izgāztuvju/poligonu apsaimniekotāji, pašvaldības, LVĢMC | DR: Veikts (papildus) bīstamo vielu monitorings, papildinājumi informācijas sistēmās. | Valsts budžets, atkritumu apsaimniekotāju līdzekļi, ES fondi |
| RR: Uzlabota informācija piesārņojuma slodzes un pasākumu nepieciešamības novērtēšanai. |
| (papildinošs pasākums) **JVM5 PP25** Veikt izpēti par slodzes apjomu, papildus pasākumu nepieciešamību un iespējamiem papildu pasākumiem, lai novērstu bīstamo vielu noteci un izplatību no augsnē un sedimentos uzkrātā piesārņojuma un atkritumu apglabāšanas, attiecībā uz bīstamajām vielām, kas rada risku neatbilstībai vides kvalitātes mērķiem iekšzemes un jūras ūdeņos. | 2023.-2027.gads | VARAM, LVĢMC, LHEI | DR: Veikti pētījumi par slodzes apjomu, izstrādāti priekšlikumi piesārņojuma apsaimniekošanai. | ES projekti |
| RR: Uzlabota informācijas bāze par slodzi un tās samazināšanas iespējām politikas izstrādei. |
| (2b) **JVM5 PP26** Veicināt rūpniecībā, enerģētikas nozarē, jūras transporta un infrastruktūras nozarēs izmantoto materiālu un izstrādājumu, kas satur bīstamās vielas (kā PBDE, PFOS un vielas, kas noārdoties tās rada), aizvietošanu ar materiāliem un izstrādājumiem, kas nesatur šīs vielas (piemēram, ugunsdzēsības putās, EEI, tekstilmateriālos, plastmasā, būvmateriālos u.c.). | 2023.-2027.gads | VARAM, EM, SM, nozaru asociācijas, NVO | DR: Īstenoti izpētes pasākumi, izstrādātas vadlīnijas materiālu aizvietošanai, īstenoti informācijas pasākumi. | ES un nacionālie projekti |
| RR: Samazinājusies izstrādājumu un materiālu, kas satur bīstamās vielas, izmantošana un šo vielu piesārņojuma risks. |
| **Jūras vides mērķis:** | **JVM6: Cietie atkritumi nerada nevēlamu ietekmi uz jūras ekosistēmu** | | | |
| **5.Rīcības virziens mērķa sasniegšanai:** | **RV5 Samazināt atkritumu ienesi jūras piekrastē un ūdens vidē un uzlabot informācijas bāzi un analītiskos instrumentus slodzes un pasākumu efektivitātes novērtēšanai** | | | |
| **Pasākumi izvirzītā mērķa sasniegšanai** | **Izpildes termiņš** | **Atbildīgā iestāde un iesaistītās iestādes** | **Darbības rezultāts (DR)** | **Indikatīvs finansējuma avots** |
| **Rezultatīvais rādītājs (RR)** |
| (1b) **JVM6 EP13** Īstenot “Atkritumu apsaimniekošanas valsts plānā 2021.-2028.gadam” ietvertos pasākumus atkritumu rašanās novēršanai, dalītas atkritumu vākšanas un atkārtotas izmantošanas sistēmu uzlabošanai, tajā skaitā patērētāju informēšanai un izglītošanai, lai samazinātu atkritumu rašanos un nonākšanu vidē. | Visā plāna periodā | VARAM, VVD, pašvaldības, nozaru asociācijas, komersanti, RAS, EM, ZM, NVO u.c. | DR: Īstenoti pasākumi (dažādi pasākumi atkritumu apsaimniekošanas jomā, izpētes, izglītošanas un informēšanas pasākumi). | Valsts un pašvaldību budžets, LVAF, LIFE, ES fondi, komersantu līdzekļi |
| RR: Samazinājies radīto atkritumu daudzums, palielinājies dalīti savākto, pārstrādāto un poligonos noglabāto atkritumu daudzums. Samazinājies atkritumu plūsmu radītā piesārņojuma slodze uz vidi. |
| (1b) **JVM6 EP14** Īstenot pasākumus, kas noteikti “Atkritumu apsaimniekošanas valsts plāna 2021.-2028.gadam” “Atkritumu rašanās novēršanas programmas” daļā “Pasākumi jūras, piekrastes, iekšzemes ūdeņu, īpaši aizsargājamo dabas teritoriju un citu teritoriju piegružojuma mazināšanai” (18 pasākumi, 6 rīcības virzienos). | Visā plāna periodā  2022-2027 | VARAM, NVO, pašvaldības, RAS, atkritumu apsaimniekošanas komersanti, ostas, ZM, EM, nozaru asociācijas, IZM, SM, VVD, DAP, pētniecības institūcijas | DR: Īstenoti pasākumi piegružojuma samazināšanai. | Valsts un pašvaldību budžets, LVAF, LIFE, RAS finansējums, ostu finansējums |
| RR: Samazinājies jūras, piekrastes, iekšzemes ūdeņu, īpaši aizsargājamo dabas teritoriju un citu teritoriju piegružojums. |
| (2a) **JVM6 PP27** Izvērtēt nepieciešamību pēc nacionālā regulējuma, lai nodrošinātu efektīvu stimulu pasīvi nozvejoto (zvejas tīklos noķerto) atkritumu un pazaudēto zvejas rīku nodošanai ostu pieņemšanas iekārtās. | 2024.gads | VARAM, ZM, ostas | DR: Veikts izvērtējums un izstrādāti normatīvā regulējuma priekšlikumi. | Valsts budžets, LVAF |
| RR: Palielinājies ostās nodoto pasīvi nozvejoto atkritumu un pazaudēto zvejas rīku apjoms. |
| (2a) **JVM6 PP28** Izstrādāt un ieviest nacionālo regulējumu, kas nosaka aizliegumu apzinātai vienreizēji lietojamu piepūstu balonu masveida izlaišanai gaisā. | 2024.gads | VARAM | DR: Izstrādāts un īstenots normatīvais regulējums. | Valsts budžets, LVAF |
| RR: Samazinājies balonu atlikumu atkritumu daudzums piekrastē un jūras vidē. |
| (2a) **JVM6 PP29** Izstrādāt vadlīnijas pašvaldībām jūru piesārņojošo atkritumu samazināšanas pasākumu noteikšanai pašvaldību plānošanas/normatīvajos dokumentos. | 2023.gads | VARAM, pašvaldības, NVO | DR: Izstrādātas vadlīnijas pašvaldībām. | Valsts un pašvaldību budžeti, LVAF |
| RR: Uzlabojusies atkritumu apsaimniekošana un samazinājusies atkritumu slodze piekrastē. |
| (papildinošs pasākums) **JVM6 PP30** Īstenot pētījumus, lai iegūtu datus un izstrādātu novērtējumus attiecībā uz cietajiem atkritumiem un mikro-piegružojumu jūras ūdens vidē. | 2022.-2026.gads | VARAM, pētniecības institūcijas | DR: Veikti pētījumi, izstrādāti vides mērķi, stāvokļa indikatori un novērtējumi. | EJZAF |
| RR: Uzlabota informācijas bāze politikas izstrādei. |
| (papildinošs pasākums) **JVM6 PP31** Īstenot pētījumu, lai izstrādātu analītisku, nacionāla mēroga politikas lēmumu pieņemšanas atbalsta instrumentu politikas pasākumu efektivitātes un sociālekonomiskai novērtēšanai, aptverot pasākumus cieto atkritumu ieneses slodzes samazināšanai un vides mērķu sasniegšanai. | 2024.-2025.gads | VARAM, pētniecības institūcijas, NVO | DR: Īstenots pētījums, izstrādāts analītisks instruments pasākumu novērtēšanai. | EJZAF |
| RR: Uzlabota informācijas bāze politikas izstrādei. |